ഇന്ത്യയുമായി വ്യാപാര ബന്ധം അവസാനിപ്പിച്ചുവെന്ന വാര്ത്ത തള്ളി താലിബാന് കാബൂള്: ചിലവിദേശ രാജ്യങ്ങളുമായുള്ള വ്യാപാര ബന്ധം അഫ്ഗാനിസ്ഥാന് അവസാനിപ്പിച്ചുവെന്ന തരത്തില് പ്രചരിക്കുന്ന റിപ്പോര്ട്ടുകള് തെറ്റാണെന്ന് താലിബാന് വക്താവ് സബീഹുള്ള മുജാഹിദ് 19082021 വ്യാഴാഴ്ച വ്യക്തമാക്കി. എല്ലാ ലോക രാജ്യങ്ങളുമായും മികച്ച നയതന്ത്ര, വ്യാപര ബന്ധമാണ് ഇസ്ലാമിക് എമിറേറ്റ് ഓഫ് അഫ്ഗാനിസ്ഥാന് ആഗ്രഹിക്കുന്നത്. ഒരു രാജ്യവുമായും വ്യാപാര ബന്ധം അവസാനിപ്പിക്കുമെന്ന് പറഞ്ഞിട്ടില്ല. ഇതുസംബന്ധിച്ച് പ്രചരിക്കുന്ന റിപ്പോര്ട്ടുകള് തെറ്റാണ് സബീഹുള്ള ട്വിറ്ററിലൂടെ വ്യക്തമാക്കി. Read Also: ഇന്ത്യയുമായുളള വ്യാപാര ബന്ധങ്ങള് അവസാനിപ്പിച്ച് താലിബാന് ഇന്ത്യയുമായുള്ള വ്യാപാര ബന്ധം താലിബാന് അവസാനിപ്പിച്ചുവെന്ന റിപ്പോര്ട്ടുകള് പുറത്തു വന്നതിന് പിന്നാലെയാണ് താലിബാന്റെ വിശദീകരണം. പാകിസ്ഥാന് വഴി ഇന്ത്യയുമായുള്ള എല്ലാ ഇറക്കുമതിയും കയറ്റുമതിയും താലിബാന് നിര്ത്തിയതായി ഫെഡറേഷന് ഓഫ് ഇന്ത്യന് എക്സ്പോര്ട്ട് ഓര്ഗനൈസേഷന് ഡയറക്ടര് ജനറല് ഡോ. അജയ് സഹായിയെ ഉദ്ധരിച്ച് എഎന്ഐ ആണ് റിപ്പോര്ട്ട് ചെയ്തിരുന്നത്.അഫ്ഗാനിസ്ഥാനിലെ സംഭവ വികാസങ്ങള് സൂക്ഷ്മമായി നിരീക്ഷിച്ചുവരികയാണ്. അവിടെ നിന്നുള്ള ഇറക്കുമതി ഇതുവരെ പാകിസ്ഥാനിലൂടെയായിരുന്നു. താലിബാന് പാകിസ്ഥാനിലേക്കുള്ള ചരക്ക് നീക്കം നിര്ത്തി. ഫലത്തില് ഇറക്കുമതി നിലച്ചിരിക്കുകയാണെന്നും അജയ് സഹായ് വ്യക്തമാക്കിയിരുന്നു.